**Vámtételes és adómértékes TARIC intézkedéseket tartalmazó "AIS\_vamtetelek.xml" felhasználói leírása**

Tisztelt Ügyfeleink!

Tájékoztatjuk Önöket, hogy az OPENKKK portálon a Törzsek → Törzsek EV kitöltéshez → 2023\_4\_negyedév → AIS\_törzsadatok mappában minden munkanap publikálásra kerül az AIS törzsadat állományon belül az adott napon érvényes uniós vámtételeket/nemzeti adómértékeket tartalmazó fájl [AIS\_vamtetelek.xml]. Az xml-ben lévő sorok jelentése részletesen definiálásra került az alábbiak szerint:

* VTSZ [vámtarifaszám]: a TARIC adatbázisban található intézkedés integrálási szint szerinti vámtarifaszámokat tartalmazza. Például a 01022910 vámtarifaszám, 1011-es országcsoport [Erga Omnes], 103-as intézkedés típus kombináció esetében a harmadik országos vámtétel 8 számjegyű vámtarifaszám szinten van integrálva a TARIC-ban [ezáltal az xml-ben is ezen a hosszon szerepel], ami azt jelenti, hogy a 8 számjegyű vámtarifaszám összes alá bontására [10 számjegy] ugyanazon vámtétel alkalmazandó, azonban a teljes részletezettségű, ténylegesen alkalmazandó vámtarifaszámokat az "AIS\_taric\_kodok.xml" külön tartalmazza a méretbeli kezelhetőség érdekében.

Fontos kiemelni, hogy a 672-es, 673-as és 674-es intézkedés típusok esetében azért nem látható konkrét vámtarifaszám, mert ezen intézkedések katalógusszerűen tartalmazzák a termék fizikai összetevői alapján megállapított uniós kiegészítő kód szerinti alkalmazandó kiegészítő vámtételeket cukor- és liszttartalomra, illetve mezőgazdasági összetevőkre. Ezek a speciális vámtételek a 12, 14, 21, 25, 27, 29-es vám kifejezés azonosítót tartalmazó intézkedések kapcsolódó vámtarifaszámaira vonatkoznak.

* SZARMAZASI\_HELY [származási ország/országcsoport]: az egyes országkódokat 2 karakter hosszon, az országcsoport kódokat 4 karakter hosszon tartalmazza.
* SZARMAZASI\_HELY\_NEV [származási ország/országcsoport név]: az országkódok és országcsoport kódok megnevezését tartalmazza. Az országkódok megnevezését az "AIS\_orszag\_kodok.xml", az országcsoport kódok megnevezését és a csoportba tartozó országkódok felsorolását az "AIS\_orszagcsoport\_kodok.xml" külön is tartalmazza.
* INTEZKEDES\_TIPUS: a vámtételeket/adómértékeket előíró TARIC intézkedések sorszáma.
* KIEGESZITO\_KOD: 4 karakter hosszú, az adott intézkedés típuson belül a kiegészítő kód alapján definiálható, hogy melyik vámtétel/adómérték alkalmazandó. Az uniós és nemzeti kiegészítő kódokat és megnevezéseit az "AIS\_taric\_kiegkodok.xml" és az "AIS\_nemzeti\_kiegkodok.xml" külön tartalmazza.
* IGAZOLAS\_KOD: 4 karakter hosszon tartalmazza azon okmánykódokat, amelyekhez önálló vámtétel társul. A vonatkozó uniós igazolás kódokat és megnevezéseit az "AIS\_alatamaszto\_okmanyok\_CL213.xml" külön tartalmazza.
* FELTETEL\_OSSZEG: az alkalmazandó vámtétel a feltétel sávokban szereplő összegek alapján definiálható, a vámtétel nem önállóan vagy igazolás kódhoz kötötten jelenik meg, hanem feltétel összeghez kapcsolódik [beléptetési árrendszerhez kötött vámtétel].
* FELTETEL\_DEVIZANEM: a feltétel sávokban szereplő összegek milyen pénznemben kerültek definiálásra. A devizanem kódokat/megnevezéseit az "AIS\_devizanem.xml" külön tartalmazza.
* FELTETEL\_MENNYISEGI\_EGYSEG: a feltétel sávokban szereplő összegek milyen mennyiségi egységben kerültek definiálásra. A mennyiségi egységeket/megnevezéseit az "AIS\_mertekegyseg\_minosito\_CL349.xml" külön tartalmazza.
* FELTETEL\_MENNYISEGI\_EGYSEG\_KVALIFIKATOR: a feltétel sávokban szereplő összegek milyen mennyiségi egység kvalifikátorban kerültek definiálásra. A minősítő kódokat/megnevezéseit az "AIS\_mertekegyseg\_minosito\_CL349.xml" külön tartalmazza.
* RENDELESSZAM: 6 karakter hosszon tartalmazza a vámkontingens igényléshez kapcsolódó azonosító számokat.
* VAMTETEL\_KIFEJEZES: a vám/adó kifejezés azonosító szám a vámtétel/adómérték képlet értelmezéséhez, a vám/adó összegének kiszámításához [kalkulálásához] kapcsolódó definíció. A vám/adó kifejezés azonosító számokat és megnevezéseit a külön publikált "Vamtetel\_kifejezes.xlsx" tartalmazza. Az adott TARIC intézkedés több elemből álló vám/adótétel képlete elemenként külön blokkban került kiírásra, melyek között az értelmezési definíciót a vám kifejezés azonosító jelöli.

Példa1. A 01012990 – 103 vámtarifaszám/intézkedés típus kombinációhoz tartozó, 1db elemből álló vámtétel jelentése: 11,5 %.

Példa2. A 01039110 – 103 vámtarifaszám/intézkedés típus kombinációhoz tartozó, 1db elemből álló vámtétel jelentése: 41,2 EUR / 100 kg.

Példa3. A 2204299895 – 103 vámtarifaszám/intézkedés típus kombinációhoz tartozó, 1db elemből álló vámtétel jelentése: 1,75 EUR / % vol/hl [1,75 EUR térfogat% hektoliterenként].

Példa4. A 01022910 – 103 vámtarifaszám/intézkedés típus kombinációhoz tartozó, 2db elemből álló vámtétel jelentése: 10,2 % + 93,1 EUR / 100 kg.

Példa5. A 04032049 – 103 vámtarifaszám/intézkedés típus kombinációhoz tartozó, 2db elemből álló vámtétel jelentése: 7,6 % + EA [a 674-es intézkedés típushoz kapcsolódó, 4db számjegyen definiált kiegészítő kódhoz tartozó, mezőgazdasági összetevők szerinti alkalmazandó vámtétel, pl. 7150-es kiegészítő kódnál az EA érték: 64.47 EUR / 100 kg, vagyis a vámtétel jelentése: 7,6 % + 64.47 EUR / 100 kg].

Példa6. A 07049010 – 103 vámtarifaszám/intézkedés típus kombinációhoz tartozó, 2db elemből álló vámtétel jelentése: 12 % MIN 0.4 EUR / 100 kg [12%, de legalább 0,4 EUR / 100 kg].

Példa7. A 9111 – 103 vámtarifaszám/intézkedés típus kombinációhoz tartozó, 3db elemből álló vámtétel jelentése: 0.5 EUR / p/st MIN 2.7 % MAX 4.6 % [0,5 EUR darabonként, de legalább 2,7% és nem több, mint 4,6%].

Példa8. A 21050099 – 103 vámtarifaszám/intézkedés típus kombinációhoz tartozó, 4db elemből álló vámtétel jelentése: 7,9 % + 54 EUR / 100 kg MAX 17,8 % + 6,9 EUR / 100 kg [(7,9 % + 54 EUR / 100 kg), de nem több, mint (17,8 % + 6,9 EUR / 100 kg)].

* VAMTETEL: az uniós/nemzeti intézkedésben megadott vámtétel/adómérték összege. Amennyiben a DEVIZANEM\_KOD oszlopban nem szerepel pénznem, akkor értékszázalékban, ellenkező esetben a pénznemhez és mennyiségi egységhez kapcsolódó tételes összegben került meghatározásra a vámtétel/adómérték.
* DEVIZANEM\_KOD: az uniós/nemzeti intézkedésben megadott vámtétel/adómérték milyen pénznemben került meghatározásra. A devizanem kódokat/megnevezéseit az "AIS\_devizanem.xml" külön tartalmazza.
* MENNYISEGI\_EGYSEG: az uniós/nemzeti intézkedésben megadott vámtétel/adómérték milyen mennyiségi egységben került meghatározásra. A mennyiségi egységeket/megnevezéseit az "AIS\_mertekegyseg\_minosito\_CL349.xml" külön tartalmazza.
* MENNYISEGI\_EGYSEG\_KVALIFIKATOR: az uniós intézkedésben megadott vámtétel milyen mennyiségi egység kvalifikátorban került meghatározásra. A minősítő kódokat az "AIS\_mertekegyseg\_minosito\_CL349.xml" külön tartalmazza.
* MENNYISEGI\_EGYSEG\_KVALIFIKATOR\_NEV: a mennyiségi egység kvalifikátor kódok megnevezését tartalmazza, az "AIS\_mertekegyseg\_minosito\_CL349.xml"-ben külön is megjelenítésre kerültek.
* JOGSZABALY: az uniós/nemzeti intézkedés alkalmazását előíró jogszabály azonosító száma.
* ERVENYESSEG\_KEZDETE: az uniós/nemzeti intézkedés alkalmazásának kezdő dátuma.
* ERVENYESSEG\_KEZDETE: az uniós/nemzeti intézkedés alkalmazásának záró dátuma.
* SID: az uniós/nemzeti intézkedések egyedi azonosító száma.